ธปท.เผยต่างชาติลดถือดอลลาร์หนุนบาทแข็งค่าขึ้น
ธปท.เผยหลังเฟดขยับดอกเบี้ยมัผลให้นักลงทุนต่างชาติลดการถือเงินเหรียญสหรัฐ หนุนเงินบาทแข็งค่าขึ้นมาอยู่ที่ระดับ 35.03 บาท
16 มี.ค. 2560

ธปท.เผยหลังเฟดขยับดอกเบี้ยมัผลให้นักลงทุนต่างชาติลดการถือเงินเหรียญสหรัฐ หนุนเงินบาทแข็งค่าขึ้นมาอยู่ที่ระดับ 35.03 บาทน.ส.วชิรา อารมย์ดี ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) กล่าวว่า ผลการประชุมเฟดเป็นการปรับขึ้นดอกเบี้ย0.25% ตามที่ตลาดคาด  แต่ไม่ได้แสดงท่าทีที่จะเร่งรีบขึ้นดอกเบี้ยในอนาคต ดังนั้น ตลาดจึงปรับฐานะการลงทุน โดยลดการถือครองเงินเหรียญสหรัฐบางส่วนลง ทำให้ค่าเงินสกุลหลักและภูมิภาคปรับแข็งค่าขึ้นในวันนี้ (16 มี.ค.) รวมถึงเงินบาทก็แข็งค่าขึ้นเช่นกัน "แม้ว่าในระยะต่อไป อัตราดอกเบี้ยของสหรัฐฯ ยังอยู่ในขาขึ้น  แต่ยังคงมีความไม่แน่นอนในเรื่องของช่วงเวลาที่เฟดจะปรับขึ้นดิกเบี้ย   ดังนั้น ตลาดยังคงจะมีความผันผวน ผู้เกี่ยวข้องจึงยังคงต้องให้ความสำคัญกับการบริหารความเสี่ยงอัตราแลกเปลี่ยนอย่างต่อเนื่อง"น.ส.วชิรากล่าวทั้งนี้ การเคลื่อนไหวของเงินบาทเช้าวันนี้ (16 มี.ค.) เปิดตลาดที่ระดับ 35.06 บาท/เหรียญสหรัฐ โดยการเคลื่อนไหวระหว่างวันอยู่ในกรอบแข็งค่าสุดที่ 34.98 บาท และ อ่อนค่าสุดที 35.13 บาท จากต้นปีถุงปัจจุบันคิดเป็นการแข็งค่าที่ 2.27%อย่างไรก็ดี เงินบาทในช่วงก่อนการประชุมเฟดเคลื่อนไหวที่ระดับประมาณ 35.30/37 บาท แต่หลังผลประชุมเฟดออกมาก็ปรับแข็งค่าขึ้นมาที่ระดับ 35.06 บาท ล่าสุด ณ เวลา 15.30 น. เคลื่อนไหวที่ระดับ 35.02/03 บาท/เหรียญสหรัฐ